ഷാരൂഖിനെ നായകനാക്കി അറ്റ്ലീയുടെ ബിഗ് ബജറ്റ് ചിത്രം നായിക നയന്താര ബോളിവുഡ് താരം ഷാരൂഖ് ഖാനെ നായകനാക്കി അറ്റ്ലീയുടെ ബിഗ് ബജറ്റ് ചിത്രമൊരുങ്ങുന്നു. അടുത്ത മാസത്തോടെ ചിത്രത്തിന്റെ ഷൂട്ടിങ്ങ് മുംബൈയില് വെച്ച് ആരംഭിക്കുമെന്നാണ് പുറത്തുവരുന്ന റിപ്പോര്ട്ടുകള്. നയന്താരയാണ് ചിത്രത്തില് നായികയാവുന്നത്. അടുത്തിടെ ഷാറൂഖ് ഖാനും നയന്താരയും ഒരുമിച്ച് ചിത്രത്തിനായുള്ള ഫോട്ടോ ഷൂട്ട് നടത്തിയിരുന്നു. നിരവധി ഷെഡ്യൂളുകളിലായാണ് ചിത്രം സംവിധാനം ചെയ്യുന്നത്. രണ്ട് വര്ഷത്തിന് ശേഷമാണ് അറ്റ്ലീ പുതിയ ചിത്രം സംവിധാനം ചെയ്യുന്നത്. അതേസമയം പത്താന് എന്ന ബോളിവുഡ് ചിത്രത്തിന്റെ അണിയറയിലായിരുന്നു ഷാറൂഖ് ഖാന്.നെട്രിക്കണ്, അണ്ണാത്തെ, കാത്തു വാക്കുല രണ്ട് കാതല് എന്നീ ചിത്രങ്ങളാണ് നയന്താരയുടേതായി അണിയറയില് ഒരുങ്ങുന്നത്.